พรีเมียร์ลีก ฤดูกาล 2014–15

| --- | --- |
ฤดูกาล: 2014–15
ชนะเลิศ: เชลซี
ตกชั้น: ฮัลล์ซิตี เบิร์นลีย์ ควีนส์พาร์กเรนเจอส์
ยูฟ่าแชมเปียนส์ลีก: เชลซี แมนเชสเตอร์ซิตี อาร์เซนอล แมนเชสเตอร์ยูไนเต็ด
ยูฟ่ายูโรปาลีก: ทอตนัมฮอตสเปอร์ ลิเวอร์พูล เวสต์แฮมยูไนเต็ด
จำนวนการแข่งขันทั้งหมด: 380
จำนวนประตูทั้งหมด: 975 (2.57 ต่อนัด)
ผู้ยิงประตูสูงสุด: เซร์คีโอ อะกูเอโร (26 ประตู)
ทีมเหย้าชนะสูงสุด: เซาแทมป์ตัน 8–0 ซันเดอร์แลนด์ (18 ตุลาคม 2014)
ทีมเยือนชนะสูงสุด: สวอนซี ซิตี 0–5 เชลซี (17 มกราคม 2015)
ประตูสูงสุด: เอฟเวอร์ตัน 3–6 เชลซี (30 สิงหาคม 2014)
สถิติชนะติดต่อกันสูงสุด: 8 นัด อาร์เซนอล
สถิติไม่แพ้ติดต่อกันสูงสุด: 16 นัด เชลซี
สถิติไม่ชนะติดต่อกันสูงสุด: 13 นัด เลสเตอร์ซิตี
สถิติแพ้ติดต่อกันสูงสุด: 8 นัด นิวคาสเซิลยูไนเต็ด
ผู้เข้าชมมากที่สุด: 75,454 คน แมนเชสเตอร์ยูไนเต็ด 0–1 เวสต์บรอมมิชอัลเบียน (2 พฤษภาคม 2015)
ผู้เข้าชมน้อยที่สุด: 16,163 คน ควีนส์พาร์กเรนเจอส์ 2–2 สโตกซิตี (20 กันยายน 2014)
ผู้เข้าชมทั้งหมด: 13,746,753 คน
ผู้เข้าชมโดยเฉลี่ย: 36,175 คน
← 2013–14 2015–16 →
พรีเมียร์ลีก ฤดูกาล 2014–15 (หรือเรียกว่า บาร์คลีส์พรีเมียร์ลีก ด้วยเหตุผลด้านผู้สนับสนุน) เป็นการแข่งขันพรีเมียร์ลีก ฤดูกาลที่ 23 นับแต่เริ่มจัดการแข่งขันครั้งแรกในปี ค.ศ. 1992 เริ่มต้นฤดูกาลวันที่ 16 สิงหาคม ค.ศ. 2014 และสิ้นสุดฤดูกาลวันที่ 24 พฤษภาคม ค.ศ. 2015. มีทีมเข้าร่วมแข่งขันในลีก 20 ทีม โดยมี 17 ทีมเดิมจากฤดูกาลก่อน และอีก 3 ทีมที่เลื่อนชั้นขึ้นมาจากฟุตบอลลีกแชมเปียนชิพ โดยมี 2 ทีมที่ได้เลื่อนชั้นโดยอัตโนมัติ ได้แก่ เลสเตอร์ซิตี, เบิร์นลีย์ และอีก 1 ทีมที่เป็นผู้ชนะในรอบเพลย์ออฟ คือ ควีนส์พาร์กเรนเจอส์
นอกจากนี้แล้ว พรีเมียร์ลีกฤดูกาลนี้ยังทำสถิติมูลค่าการซื้อขายนักฟุตบอลในแต่ละทีมต่าง ๆ สูงมากเป็นประวัติการณ์ โดยเพียงแค่ในการซื้อขายรอบแรก (ก่อนถึงวันที่ 1 กันยายน ค.ศ. 2014 เวลา 22.00 น. ตามเวลามาตรฐานกรีนิช) โดยมีมูลค่ารวมกันถึง  835 ล้านปอนด์ ซึ่งนอกจากจะทำลายสถิติสูงสุดของการซื้อขายรอบแรกที่เคยทำไว้เมื่อฤดูกาลก่อน คือ 630 ล้านปอนด์ เพียงเฉพาะยอดการซื้อขายเฉพาะแค่รอบแรกครั้งนี้ ยังมากกว่าสถิติซื้อขายทั้ง 2 รอบของฤดูกาลก่อนที่สูงสุดในประวัติศาสตร์ คือ  760 ล้านปอนด์ อีกด้วย โดยทีมที่ทำสถิติซื้อตัวนักฟุตบอลสูงสุด คือ แมนเชสเตอร์ยูไนเต็ด ในราคาเกือบ 150 ล้านปอนด์ อีกทั้งแมนเชสเตอร์ยูไนเต็ดได้ซื้อตัวอังเคล ดี มารีอา นักฟุตบอลชาวอาร์เจนตินามาจากเรอัลมาดริดในลาลิกาของสเปน ด้วยค่าตัวเกือบถึง 60 ล้านปอนด์ นับว่าเป็นสถิติสูงสุดของการซื้อขายตัวนักฟุตบอลของวงการฟุตบอลอังกฤษ นอกจากนี้แล้วภาพโดยรวมยังถือว่า ใช้จำนวนเงินซื้อขายนักฟุตบอลแพงกว่าลีกอื่น ๆ ในทวีปยุโรปด้วยกัน (เช่น ลาลิกาของสเปน หรือเซเรียอาของอิตาลี) ถึงเกือบเท่าตัว
ผลการแข่งขัน เชลซี เป็นทีมที่ได้แชมป์ไป นับเป็นการครองตำแหน่งแชมป์เป็นสมัยที่ 5 โดยได้แชมป์ตั้งแต่การแข่งขัดนัดที่ 35 ซึ่งยังไม่จบฤดูกาล เนื่องจากทีมที่อยู่ตารางคะแนนอันดับ 2 และ 3 คือ แมนเชสเตอร์ซิตี และอาร์เซนอล ไม่สามารถทำคะแนนไล่ทันได้แล้ว โดยเชลซีเป็นฝ่ายเอาชนะ คริสตัลพาเลซ ไปได้ 1-0 ที่สนามสแตมฟอร์ดบริดจ์ จากซ้ำลูกจุดโทษของเอแดน อาซาร์ ในช่วงทดเวลาบาดเจ็บครึ่งแรก นอกจากนี้แล้วเชลซียังสร้างประวัติศาสตร์หน้าใหม่ คือ เป็นทีมที่ขึ้นนำในตารางคะแนนตั้งแต่เริ่มเปิดฤดูกาล จนถึงจบ โดยที่ไม่มีทีมใดสามารถแซงขึ้นนำได้
นอกจากนี้แล้ว ในฤดูกาลนี้ยังมีสถิติใหม่เกิดขึ้น คือ การทำแฮตทริกเร็วที่สุดในประวัติศาสตร์พรีเมียร์ลีก โดยซาดิโน มาเน นักฟุตบอลชาวเซเนกัล ของเซาแทมป์ตัน ที่เอาชนะ แอสตันวิลลา ไปได้ถึง 6-1  ที่สนามเซนต์แมรีส์ โดยใช้เวลาไปทั้งหมดเพียง 2.56 นาที ทำลายสถิติเดิมของร็อบบี ฟาวเลอร์ ของลิเวอร์พูล ที่ทำไว้ 4.33 นาที ตั้งแต่ฤดูกาล 1994–95 ที่พบกับ อาร์เซนอล